CELEX: E2012J0010
Language: el
Date: 2013-03-25 00:00:00
Title: Απόφαση του Δικαστηρίου, της 25ης Μαρτίου 2013 , στη υπόθεση E-10/12 — Yngvi Harðarson κατά Askar Capital hf. (Οδηγία 91/533/ΕΟΚ — Υποχρέωση ενημέρωσης των εργαζομένων — Τροποποιήσεις σε γραπτή σύμβαση εργασίας — Επίπτωση της μη κοινοποίησης τροποποιήσεων)

19.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/7
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 25ης Μαρτίου 2013
   στη υπόθεση E-10/12
   Yngvi Harðarson κατά Askar Capital hf.
   (Οδηγία 91/533/ΕΟΚ — Υποχρέωση ενημέρωσης των εργαζομένων — Τροποποιήσεις σε γραπτή σύμβαση εργασίας — Επίπτωση της μη κοινοποίησης τροποποιήσεων)
   2013/C 270/05
   Στην υπόθεση E-10/12 Yngvi Harðarson κατά Askar Capital hf. — ΑΙΤΗΣΗ προς το Δικαστήριο βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, από το Héraðsdómur Reykjavíkur (Πρωτοδικείο του Reykjavík), για την ερμηνεία της οδηγίας 91/533/ΕΟΚ του Συμβουλίου, της 14ης Οκτωβρίου 1991, σχετικά με την υποχρέωση του εργοδότη να ενημερώνει τους εργαζόμενους για τους όρους που διέπουν τη σύμβαση ή τη σχέση εργασίας, το Δικαστήριο, αποτελούμενο από τον Carl Baudenbacher, Πρόεδρο, τους Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 25 Μαρτίου 2013, το διατακτικό της οποίας έχει ως εξής:
   Η οδηγία 91/533/ΕΟΚ του Συμβουλίου, της 14ης Οκτωβρίου 1991, σχετικά με την υποχρέωση του εργοδότη να ενημερώνει τους εργαζόμενους για τους όρους που διέπουν τη σύμβαση ή τη σχέση εργασίας, πρέπει να ερμηνεύεται με την έννοια ότι η αποζημίωση προς τον εργαζόμενο πρέπει να υπολογίζεται βάσει γραπτής σύμβασης εργασίας εάν δεν έχει παραδοθεί στον εργαζόμενο έγγραφο σχετικά με τροποποιήσεις, προσωρινές ή μόνιμες, που μπορεί να έχουν γίνει στα ουσιώδη στοιχεία της σύμβασης ή της σχέσης εργασίας μεταξύ των μερών εντός των χρονικών ορίων που προβλέπονται στο άρθρο 5 της οδηγίας. Αυτό ισχύει επίσης στο πλαίσιο πτωχευτικής διαδικασίας ή ανάλογης διαίρεσης εταιρείας περιορισμένης ευθύνης.